BASES DO PLAN CULTURAL 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/12/2014)

A Xunta de Goberno desta Deputación, na sesión ordinaria do 19 de decembro de 2014, adoptou, entre outros, o seguinte acordo: A Deputación de Pontevedra, no seu afán de impulsar e fomentar a cultura popular nas múltiples e variadas expresións artísticas, en colaboración cos concellos, as agrupacións, as entidades e as asociacións culturais, pon en marcha o Plan cultural. A través deste Plan retribuirase ós grupos da provincia polas actuacións autorizadas e realizadas ó longo do ano 2015 no ámbito territorial da provincia de Pontevedra coas contías que se establecen para este fin na base VII e que se imputarán con cargo á aplicación 15/330.3340.226.09 do Orzamento provincial. Poderán solicitar a inclusión neste Plan cultural as seguintes agrupacións provinciais: bandas de música, masas corais, grupos folclóricos, grupos de gaitas, bandas de gaitas, agrupacións de música tradicional, de música clásica ou de teatro, entre outros; co fin de contribuír a difundir e promover a música, o folclore, o teatro, a danza e as demais manifestacións artísticas. As solicitudes formalizaranse no modelo normalizado que se facilita no Rexistro xeral da Deputación, no Servizo de Cultura ou na web www.depo.es, e presentaranse, xunto coa documentación prevista na base VIII; no Rexistro xeral da institución provincial: Tamén poden entregarse de calquera das maneiras que se establecen no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. O prazo de presentación de solicitudes comezará a partir do día seguinte ó da publicación desta convocatoria no Boletín Oficial da Provincia de Pontevedra (BOPPO) e rematará o 2 de febreiro de 2015. As agrupacións sen CIF achegarán unha acta de constitución asinada polos seus compoñentes onde conste a designación do representante e a certificación da conta bancaria aberta a nome do grupo. Para seren incluídos nas respectivas epígrafes presentarán a seguinte documentación: De conformidade co establecido no art.35. f da Lei 30/1992, de 26 de novembro, a documentación sinalada nos apartados anteriores non terá que se presentar se xa se entregou no Servizo de Cultura desta Deputación nos últimos dous anos e sempre que non houbese variación nela. As agrupacións incluídas no plan clasificaranse do seguinte xeito: Ademais da documentación requirida na base IV deberán presentar a relación de alumnos e de profesorado da escola de música, facendo constar, se procede, o seu recoñecemento oficial. A selección e a inclusión dos grupos solicitantes levaraas a cabo o Servizo de Cultura, que poderá asesorarse a través dos informes dos técnicos e dos profesionais expertos en cada unha das materias que avalían os expedientes para efectos de clasificación, propoñéndolle ó órgano competente a súa aprobación definitiva. Cada actuación retribuirase cos seguintes importes: As entidades solicitantes, como organizadoras dos actos, débense poñer en contacto coas agrupacións acollidas a este Plan cultural para concretar a data da actuación, coñecer as condicións e facilitarlles o concerto ou a escenificación da obra. Os grupos disporán dun escenario ou marco adecuado para que estes poidan efectuar a súa actuación sen ningún impedimento. As solicitudes para as actuacións destes grupos realizaranse cunha antelación superior ós 30 días da data da súa realización e deberán vir acompañadas da copia do DNI do representante da entidade, excepto no caso das entidades locais. Os adxudicatarios de cada actuación están obrigados a facer mención, na propaganda e na publicidade oral e escrita que confeccionen, ó patrocinio do acto por parte da Deputación de Pontevedra, obriga que, de non se cumprir, deixaría sen efectos a concesión realizada. As agrupacións seleccionadas comprométense a realizar as actuacións que lles asigne a Deputación nos distintos municipios e centros culturais da provincia e, soamente en casos de forza maior debidamente xustificados, quedarán exentas da súa realización. O pagamento das actuacións efectuarase unha vez acreditada a súa realización no modelo oficial de factura, facilitado polo Servizo de Cultura, debidamente cuberto e coa conformidade do organismo, asociación ou entidade beneficiaria. Esta documentación presentarase no prazo máximo de 30 días, a contar desde a data de comunicación da autorización da actuación. Para tramitar as facturas das diferentes agrupacións, estas deberán ser emitidas polo titular que figura no CIF facilitado pola Axencia Estatal Tributaria e deberán vir asinadas pola persoa que solicitou a actuación ou por un representante da entidade solicitante, debidamente acreditado. Os solistas e as agrupacións representadas por persoas individuais practicarán na factura a retención do IRPF, aplicable segundo a lexislación vixente (R. d. l.3/2004, de 5 de marzo, polo que se aproba o Texto refundido da Lei do imposto sobre a renda das persoas físicas) e a lexislación de desenvolvemento. A selección das actuacións determinarase aplicando os seguintes criterios e porcentaxes: As agrupacións acollidas a este Plan realizarán un máximo de dez actuacións anuais. Non obstante, ó longo do ano poderán autorizarse aquelas que, por circunstancias excepcionais, sexan necesarias e imprescindibles para o bo desenvolvemento do acto. Este Plan cultural terá vixencia durante todo o ano 2015 e estará condicionado á existencia de consignación orzamentaria. Para o non establecido nas presentes bases teranse en conta as bases de execución do Orzamento provincial.